ผมมีผื่นแดงๆขึ้นที่ขาหนีบอะคับมันเกิดจากอะไรคับ ผมทำงานเหงื่อออกทุกคน
สวัสดีค่ะ การวินิจฉัยที่เป็นไปได้-เชื้อราที่ผิวหนัง มักเกิดในกรณีที่ผิวหนังอับชื้นอยู่เป็นเวลานานๆ เช่นบริเวณขาหนีบ-ผื่นผิวหนังอักเสบเฉียบพลัน เป็นผื่นแดง คัน เกี่ยวกับความอับชื้นได้เช่นกัน-การติดเชื้อแบคทีเรียบริเวณผิวหนัง มักเป็นผื่นแดง ร้อน ปวด และมีไข้ได้การให้ได้การวินิจฉัยที่แน่นอนจะต้องเห็นรอยโรคจริง ตรวจร่างกายระบบอื่นและซักประวัติเพิ่มเติมค่ะ แนะนำว่าถ้าผื่นแดงยังเป็นไม่หาย ดูลุกลาม คันมากขึ้นควรไปพบแพทย์ผิวหนัง แพทย์อาจขูดเอาผิวหนังบริเวณที่เป็นไปดูว่ามีเชื้อราหรือไม่ ถ้าใช่จะต้องได้รับยาทาฆ่าเชื้อรา ถ้าเป็นผื่นผิวหนังอักเสบธรรมดารักษาด้วยการทายาสเตียรอยด์บางๆค่ะการดูแลตัวเองเบื้องต้น ไม่ไปแกะเกาบริเวณที่เป็น รักษาความสะอาด ไม่ใส่เสื้อผ้าที่รัดจนทำให้เกิดความอับชื้น อาบน้ำวันละ 2 ครั้ง ถ้าคันมากสามารถรับประทานยาแก้แพ้กลุ่มต้านฮิสตามีนเพื่อบรรเทาอาการได้